ಇಂಟರ್ನಲ್ ಕಂಬಸ್ಷನ್ ಇಂಜಿನ್ ಗಳು ಬಳಕೆಗೆ ಬರುವ ಮುನ್ನ ವಿದ್ಯುತ್ ವಾಹನಗಳು ಹಲವಾರು ವೇಗ ಮತ್ತು ದೂರದ ದಾಖಲೆಗಳನ್ನು ತಮ್ಮದಾಗಿಸಿಕೊಂಡಿದ್ದವು. ಈ ದಾಖಲೆಗಳ ಪೈಕಿ ಅತ್ಯಂತ ಗಮನಾರ್ಹವಾದುದೆಂದರೆ ವೇಗದ ಮಿತಿಯನ್ನು ಮೀರಿದ್ದು; ಮೀರಿದವರು ಕ್ಯಾಮೆಲೆ ಜೆನಾಟ್ಝಿ, ಇದು ನಡೆದದ್ದು ಏಪ್ರಿಲ್ 29, 1899ರಂದು ತನ್ನ 'ರಾಕೆಟ್-ಆಕೃತಿ'ಯ ವಾಹನವಾದ ಜೇಮಿಯಾಸ್ ಕಂಟೆಂಟೆಯಲ್ಲಿ, ತಲುಪಿದ ಗರಿಷ್ಠ ವೇಗ. 1920ರ ದಶಕಕ್ಕೆ ಮುಂಚೆ ವಿದ್ಯುತ್ ವಾಹನಗಳು ಒಳ್ಳೆಯ ಸೇವೆಯನ್ನು ಒದಗಿಸುವಂತಹ ನಗರಕ್ಕೆ ಯೋಗ್ಯವಾದ ಕಾರುಗಳ ಸ್ಥಾನಕ್ಕೆ ಪೆಟ್ರೋಲಿಯಂ-ಇಂಧನ ಚಾಲಿತ ಕಾರ್ ಗಳೊಡನೆ ಸ್ಪರ್ಧಿಸುತ್ತಿದ್ದವು..

1896ರಲ್ಲೇ ಮರುಚಾರ್ಜಿಂಗ್ ನ ತೊಂದರೆಗಳನ್ನು ಹತ್ತಿಕ್ಕಲು, ಒಂದು ಬ್ಯಾಟರಿ ಬದಲಾಯಿಸುವ ಸೇವೆಯನ್ನು ಮೊಟ್ಟೊದಲನೆಯದಾಗಿ ವಿದ್ಯುತ್ ಟ್ರಕ್ ಗಳಿಗಾಗಿ ಹಾರ್ಟ್ ಫೋರ್ಡ್ ವಿದ್ಯುತ್ ಲೈಟ್ ಕಂಪನಿಯವರು ಆರಂಭಿಸಿದರು. ವಾಹನದ ಮಾಲಿಕನು ಜನರಲ್ ವಿದ್ಯುತ್ ಕಂಪನಿ(GVC)ಯಿಂದ ಬ್ಯಾಟರಿರಹಿತವಾಗಿ ಕೊಳ್ಳುತ್ತಿದ್ದರು ಮತ್ತು ವಿದ್ಯುತ್ ಶಕ್ತಿಯನ್ನು ಹಾರ್ಟ್ ಫೋರ್ಡ್ ವಿದ್ಯುತ್ ನಲ್ಲಿ ಒಂದು ಬದಲಾಯಿಸಬಲ್ಲ ಬ್ಯಾಟರಿಯ ರೂಪದಲ್ಲಿ ಕೊಳ್ಳಲಾಗುತ್ತಿತ್ತು. ಮಾಲಿಕರು ಪ್ರತಿ ಮೈಲಿಗೆ ಇಂತಿಷ್ಟೆಂಬ ಅನಿರ್ದಿಷ್ಟವಾದ ಮೊತ್ತವನ್ನು ನೀಡುತ್ತಿದ್ದರು ಮತ್ತು ಟ್ರಕ್ ನ ಶೇಖರಣೆ ಹಾಗೂ ನಿಭಾವಣೆಗಾಗಿ ಮಾಸಿಕ ಸೇವಾ ಶುಲ್ಕವನ್ನು ಎರುತ್ತಿದ್ದರು. ಈ ಸೇವೆಯು 1910 ರಿಂದ 1924 ರ ವರೆಗೆ ಲಭ್ಯವಿತ್ತು ಮತ್ತು ಆ ಅವಧಿಯಲ್ಲಿ 6 ನಿಲಿಯನ್ ಮೈಲಿಗಳಿಗಿಂತಲೂ ಹೆಚ್ಚಿನ ದೂರವನ್ನು ಕ್ರಮಿಸಿತ್ತು. 1917ರಿಂದ ಇದೇ ರೀತಿಯ ಸೇವಾಸೌಲಭ್ಯವನ್ನು ಚಿಕಾಗೋದಲ್ಲಿ ಮಿಲ್ಬರ್ನ್ ಲೈಟ್ ವಿದ್ಯುತ್ ಕಾರ್ ಗಳ ಮಾಲಿಕರಿಗಾಗಿ ನೀಡಲಾಗಿತ್ತು ಮತ್ತು ಇಲ್ಲಿಯೂ ವಾಹನವನ್ನು ಬ್ಯಾಟರಿರಹಿತ ಕೊಳ್ಳಬಹುದಾಗಿತ್ತು.

1897ರಲ್ಲಿ ವಿದ್ಯುತ್ ವಾಹನಗಳು ಯು,ಎಸ್.ನಲ್ಲಿ ಒಂದು ಟ್ಯಾಕ್ಸಿಗಳ ಪಡೆಯನ್ನೇ ನ್ಯೂ ಯಾರ್ಕ್ ಸಿಟಿ ಟ್ಯಾಕ್ಸಿಗಾಗಿ ಬಳಕೆಗೆ ಬರುವ ಮೂಲಕ ಮೊದಲ ಬಾರಿಗೆ ವಾಣಿಜ್ಯಪರವಾಗಿ ಅನ್ವಯಿಸಲ್ಪಟ್ಟವು; ಈ ಕಾರ್ ಗಳನ್ನು ವಿದ್ಯುತ್ ಕ್ಯಾರೇಜ್ ಎಂಡ್ ವ್ಯಾಗನ್ ಕಂಪನಿ ಆಫ್ ಫಿಲಡೆಲ್ಫಿಯಾದವರು ನಿರ್ಮಿಸಿದರು. ಅಮೆರಿಕದಲ್ಲಿ ವಿದ್ಯುತ್ ಕಾರ್ ಗಳನ್ನು ಆಂಥೋನಿ ವಿದ್ಯುತ್, ಬೇಕರ್, ಕೊಲಂಬಿಯಾ, ಆಂಡರ್ಸನ್, , ಸ್ಟುಡ್ ಬೇಕರ್, ರೈಕರ್, ಮಿಲ್ಬರ್ನ್, ಮತ್ತಿತರ ಕಂಪನಿಗಳು 20ನೆಯ ಶತಮಾನದ ಆದಿಯಲ್ಲಿ ತಯಾರಿಸಿದವು.
ಸಾದೃಶವಾಗಿ ಕಡಿಮೆ ವೇಗದ್ದವಾದರೂ, 1900ರ ಆದಿಯ ಸ್ಪರ್ಧಿಗಳಿಗಿಂತಲೂ ವಿದ್ಯುತ್ ಕಾರ್ ಗಳದು ಬಹಳ ಪ್ರಯೋಜನಗಳಿದ್ದವು. ಈ ಕಾರ್ ಗಳಲ್ಲಿ ಗ್ಯಾಸೊಲಿನ್ ಕಾರ್ ಗಳಲ್ಲಿರುವಂತೆ ಕಂಪನ, ವಾಸನೆ ಮತ್ತು ಶಬ್ದಗಳು ಇರುತ್ತಿರಲಿಲ್ಲ. ಗ್ಯಾಸೊಲಿನ್ ಕಾರ್ ಗಳ ಚಾಲನೆಯಲ್ಲಿ ಬಹಳ ತ್ರಾಸದಾಯಕವಾದಂತಹ ಗೇರ್ ಬದಲಾವಣೆಯ ಅಗತ್ಯ ಈ ಕಾರ್ ಗಳಲ್ಲಿರಲಿಲ್ಲ. ಪ್ರತಿಷ್ಠಿತ ವ್ಯಕ್ತಿಗಳ ನಡುವೆ ಸಹ ವಿದ್ಯುತ್ ಕಾರ್ ಗಳು ಜನಪ್ರಿಯವಾಗಿ, ಅವರು ಇವನ್ನು ನಗರದ ಕಾರ್ ಗಳಾಗಿ ಬಳಸಲಾರಂಭಿಸಿದರು,ನಗರದಲ್ಲಿ ಇವುಗಳ ಮಿತಿಗಳು ಸಹ ಬಾಧಕವೆಂದೆನಿಸಲಿಲ್ಲ. ಮಾನವನ ಪ್ರಯತ್ನ/ಕೈಯಾರೆ ಶ್ರಮವಹಿಸಿ ಕ್ರ್ಯಾಂಕ್ ಗಳನ್ನು ತಿರುಗಿಸುವುದರ ಮೂಲಕ ಎಂಜಿನ್ ನನ್ನು ಚಾಲನೆಗೈಯಬೇಕಿದ್ದ ಗ್ಯಾಸೊಲಿನ್ ಕಾರ್ ಗಳಂತಿಲ್ಲದೆ ಇವುಗಳು ತಾವೇ ಆರಂಭವಾಗುವುದೂ ಈ ಕಾರ್ ಗಳ ಜನಪ್ರಿಯತೆಯ ಕಾರಣವಾಗಿದ್ದಿತು. ಸುಲಭವಾಗಿ ಚಾಲನೆ ಮಾಡಬಹುದಾಗಿದ್ದುದರಿಂದ ವಿದ್ಯುತ್ ಕಾರ್ ಗಳನ್ನು ಹೆಂಗಸರಿಗೆ ಹೊಂದುವಂತಹ ವಾಹನಗಳೆಂದು ಮಾರಾಟ ಮಾಡಲಾಗುತ್ತಿದ್ದವು.

1911ರಲ್ಲಿ ದ ನ್ಯೂ ಯಾರ್ಕ್ ಟೈಮ್ಸ್ ಪತ್ರಿಕೆಯು ವಿದ್ಯುತ್ ಕಾರ್ ಗಳು ದೀರ್ಘಕಾಲದಿಂದ "ಸೂಕ್ತ"ವೆಂದು ಪರಿಗಣಿಸಲ್ಪಡುತ್ತಿದ್ದುದಕ್ಕೆ ಅವು ಹೆಚ್ಚು ಸ್ವಚ್ಛ, ಹೆಚ್ಚು ನಿಶ್ಯಬ್ದ ಮತ್ತು ಗ್ಯಾಸೊಲಿನ್ ಚಾಲಿತ ಕಾರುಗಳಿಗಿಂತಲೂ ಕಡಿಮೆ ಬೆಲೆಯದ್ದಾಗಿರುವುದೇ ಕಾರಣಗಳೆಂದು ಹೇಳಿಕೆ ನೀಡಿತು. 2010ರಲ್ಲಿ ಈ ವರದಿಯನ್ನು ಮಂಡಿಸುತ್ತಾ, ವಾಷಿಂಗ್ಟನ್ ಪೋಸ್ಟ್ "ಥಾಮಸ್ ಎಡಿಸನ್ ರನ್ನು ದಂಗುಬಡಿಸಿದ ವಿದ್ಯುತ್ ಕಾರ್ ಗಳ ಬ್ಯಾಟರಿಗಳ ಅದೇ ವಿಶ್ವಾಸಾರ್ಹತೆಯ ಕೊರತೆಯು ಇಂದಿಗೂ ಮುಂದುವರಿದಿದೆ" ಎಂದಿತು."

ವಿದ್ಯುಚ್ಛಕ್ತಿಯ ಸೌಲಭ್ಯಗಳ ಕೊರತೆಯಿದ್ದುದರಿಂದ ವಿದ್ಯುತ್ ಕಾರ್ ಗಳನ್ನು ಮೊದಮೊದಲು ಒಪ್ಪಿಕೊಳ್ಳುವುದು ಕಷ್ಟವಾಯಿತು, ಆದರೆ 1912ರಲ್ಲಿ ಹಲವಾರು ಮನೆಗಳಿಗೆ ವಿದ್ಯುತ್ ಬಂದುದರಿಂದ ಈ ಕಾರ್ ಗಳ ಜನಪ್ರಿಯತೆಯ ಬುಗ್ಗೆ ಉಕ್ಕಿ ಹರಿಯಿತು. ಈ ಶತಮಾನದ ಆರಂಭದ ಹೊತ್ತಿಗೆ ಅಮೆರಿಕದ ನಲವತ್ತು ಪ್ರತಿಶತ ವಾಹನಗಳು ಹಬೆಯಿಂದ ಚಾಲತವಾದವು, ಮೂವತ್ತೆಂಟು ಪ್ರತಿಶತ ವಿದ್ಯುತ್ ನಿಂದ, ಮತ್ತು ಇಪ್ಪತ್ತೆರಡು ಪ್ರತಿಶತ ಗ್ಯಾಸೊಲಿನ್ ನಿಂದ ಚಾಲಿತವಾಗುತ್ತಿದ್ದವು. ಯುನೈಟೆಡ್ ಸ್ಟೇಟ್ಸ್ ನಲ್ಲಿ 33,842 ವಿದ್ಯುತ್ ಕಾರ್ ಗಳ ನೋಂದಣಿಯಾದವು ಮತ್ತು ಅಮೆರಿಕವು ವಿದ್ಯುತ್ ಕಾರ್ ಗಳನ್ನು ಅತ್ಯಂತ ಆಪ್ತವಾಗಿಸಿಕೊಂಡ ದೇಶವಾಯಿತು. 1912ರಲ್ಲಿ ವಿದ್ಯುತ್ ಕಾರ್ ಗಳ ಮಾರಾಟವು ಗರಿಷ್ಠ ಮಟ್ಟವನ್ನು ಮುಟ್ಟಿತು.

ಜೀವಿತಾವಧಿ
ಶಕ್ತಿ ಶೇಖರಣೆಯ ಇತರ ವಿಧಾನಗಳು
1890ರಿಂದ 1900ರ ದಶಕದವರೆಗೆ: ಪೂರ್ವ ಇತಿಹಾಸ
ಜೋಡಕಗಳು